作者:劉子寰
標題:沁園春
內容:長壽真人，玉佩瓊裾，霞衣月裳。趁桃迎初度，千年方熟，蒲經端午，三日留春。蘭杜綏旌，芙蓉搴蓋，飛下清源雲水鄉。摛煙霧，引天機組織，官樣文章。丁年璧水橫翔。餘剩馥殘膏沾四方。仰平生聲望，九霄星斗，方來事業，萬里風檣。經世規模，出塵豐骨，須合盛之白玉堂。軒騰去，看雍容槐棘，福艾耆龐。